CELEX: 32020D2039
Language: et
Date: 2020-12-09 00:00:00
Title: Komisjoni rakendusotsus (EL) 2020/2039, 9. detsember 2020, millega tehakse teatavatele liikmesriikidele erandid komisjoni rakendusmääruste (EL) 2019/2240 ja (EL) 2019/2241 kohaldamisest (teatavaks tehtud numbri C(2020) 8602 all) (Ainult horvaadi-, taani-, hollandi- ja poolakeelne tekst on autentsed)

11.12.2020   
               
               
                  ET
               
               
                  Euroopa Liidu Teataja
               
               
                  L 416/52
               
            
         KOMISJONI RAKENDUSOTSUS (EL) 2020/2039,
         9. detsember 2020,
         millega tehakse teatavatele liikmesriikidele erandid komisjoni rakendusmääruste (EL) 2019/2240 ja (EL) 2019/2241 kohaldamisest
         
            
               (teatavaks tehtud numbri C(2020) 8602 all)
            
         
         (Ainult horvaadi-, taani-, hollandi- ja poolakeelne tekst on autentsed)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 10. oktoobri 2019. aasta määrust (EL) 2019/1700, millega luuakse valimitena kogutud individuaalsetel andmetel põhineva üksikisikuid ja leibkondi käsitleva Euroopa statistika ühtne raamistik, muudetakse Euroopa Parlamendi ja nõukogu määruseid (EÜ) nr 808/2004, (EÜ) nr 452/2008 ja (EÜ) nr 1338/2008 ning tunnistatakse kehtetuks Euroopa Parlamendi ja nõukogu määrus (EÜ) nr 1177/2003 ja nõukogu määrus (EÜ) nr 577/98, (1) eriti selle artikli 19 lõiget 1,
         ning arvestades järgmist:
         
                     (1)
                  
                  
                     Kooskõlas määruse (EL) 2019/1700 artikli 19 lõikega 5 esitasid Taani, Horvaatia, Madalmaad ja Poola eranditaotlused 3 kuu jooksul pärast komisjoni rakendusmääruste (EL) 2019/2240 (2) ja (EL) 2019/2241 (3) jõustumise kuupäeva.
                  
               
                     (2)
                  
                  
                     Komisjonile esitatud teabest nähtub, et Taani, Horvaatia, Madalmaade ja Poola taotlused on põhjendatud vajadusega teha rakendusmääruste (EL) 2019/2240 ja (EL) 2019/2241 nõuete täitmiseks suuri kohandusi riiklikes haldus- ja statistikasüsteemides.
                  
               
                     (3)
                  
                  
                     Seetõttu tuleks Taanile, Horvaatiale, Madalmaadele ja Poolale taotletud erandid teha.
                  
               
                     (4)
                  
                  
                     Käesoleva otsusega ette nähtud meetmed on kooskõlas Euroopa statistikasüsteemi komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lisas loetletud liikmesriikidele tehakse erandid rakendusmäärustest (EL) 2019/2240 ja (EL) 2019/2241, nagu on sätestatud lisas.
         
         
            Artikkel 2
            Käesolev otsus on adresseeritud Taani Kuningriigile, Horvaatia Vabariigile, Madalmaade Kuningriigile ja Poola Vabariigile.
         
         
            Brüssel, 9. detsember 2020
            
               
                  Komisjoni nimel
               
               
                  komisjoni liige
               
               Paolo GENTILONI
            
         
         
            (1)  ELT L 261 I, 14.10.2019, lk 1.
         
            (2)  Komisjoni 16. detsembri 2019. aasta rakendusmäärus (EL) 2019/2240, millega määratakse kindlaks andmekogumite tehnilised üksikasjad, kehtestatakse teabe edastamise tehnilised vormingud ning määratakse kindlaks kvaliteediaruannete üksikasjad ja sisu tööjõu valdkonna valikuuringu korraldamisel kooskõlas Euroopa Parlamendi ja nõukogu määrusega (EL) 2019/1700 (ELT L 336, 30.12.2019, lk 59).
         
            (3)  Komisjoni 16. detsembri 2019. aasta rakendusmäärus (EL) 2019/2241, milles kirjeldatakse kuu töötuse andmete muutujaid ning edastatavate aegridade pikkust, kvaliteedinõudeid ja üksikasjalikkust vastavalt Euroopa Parlamendi ja nõukogu määrusele (EL) 2019/1700 (ELT L 336, 30.12.2019, lk 125).
      
      
         
            LISA
            
               Erandid rakendusmäärusest (EL) 2019/2240
            
            
                        Asjaomane säte
                     
                     
                        Liikmesriik
                     
                     
                        Erandi tegemise ajavahemik
                     
                     
                        Erandi ulatus
                     
                  
                        Artikkel 3 (Muutujate kirjeldused) ja I lisa
                     
                     
                        Horvaatia
                     
                     
                        1 aasta (2021)
                     
                     
                        Muutujate INCGROSS (Kuu brutotöötasu põhitöökohal) ja INCGROSS_F (Kuu brutotöötasu põhitöökohal märgistatud lipuga) edastamine brutosumma asemel netosummana.
                     
                  
                        Artikkel 3 (Muutujate kirjeldused) ja I lisa
                     
                     
                        Horvaatia
                     
                     
                        1 aasta (2021)
                     
                     
                        Muutuja HATFIELD (Kõrgeima edukalt lõpetatud haridustaseme valdkond) edastamine ISCED-F 2013 alusel kolmekohalise koodi asemel kahekohalise koodina.
                     
                  
                        Artikli 6 lõige 2 (Valimi üksikasjalikud tunnused)
                     
                     
                        Madalmaad
                     
                     
                        1 aasta (2021)
                     
                     
                        Valimi ühtlane jaotus:
                        
                                    —
                                 
                                 
                                    Vaatlusaasta kogu riigi valimit ei jaotata ühtlaselt kõigi aasta vaatluskvartalite vahel.
                                 
                              
                                    —
                                 
                                 
                                    Igas vaatluskvartalis ei jaotata kogu kvartali valimit ühtlaselt kõigi kvartali vaatlusnädalate vahel.
                                 
                              
                  
                        Artikli 9 lõige 2 (Redigeerimise, imputeerimise, statistilise kaalu ja hindamise ühised standardid)
                     
                     
                        Poola
                     
                     
                        2 aastat (2021–2022)
                     
                     
                        Muutuja INCGROSS (Kuu brutotöötasu põhitöökohal) edastamine ilma statistilise imputeerimiseta üksikvastuse kao korral.
                        Parandatud andmed koos imputeerimisega aastate 2021 ja 2022 kohta edastatakse koos 2023. aasta andmetega, nimelt 2025. aasta märtsis.
                     
                  
               Erandid rakendusmäärusest (EL) 2019/2241
            
            
                        Asjaomane säte
                     
                     
                        Liikmesriik
                     
                     
                        Erandi tegemise ajavahemik
                     
                     
                        Erandi ulatus
                     
                  
                        Artikli 4 lõike 1 punkt a (Andmete edastamise tähtajad)
                     
                     
                        Taani
                     
                     
                        3 aastat (2021–2023)
                     
                     
                        Novembrikuu töötuse andmed edastatakse järgmise aasta 4. jaanuariks.
                     
                  
                        Artikli 6 lõige 1 (Allikad ja meetodid)
                     
                     
                        Horvaatia
                     
                     
                        1 aasta (2021)
                     
                     
                        Igakuiste töötuse sisendandmete koostamiseks kasutatud allikate ja meetodite kirjeldus edastatakse 31. detsembriks 2021.